Genre: Promotion

Francosko pojmovanje prostora (+ video) <p/> Francoski Renault v švicarski Ženevi predstavlja novo generacijo modelov Scenic in Grand Scenic, ki sta v segmentu srednje velikih MPV-jev trdno zasidrana in se v novem rodu spogledujeta s trenutno Renaultovo oblikovno filozofijo. <p/> Novi Scenic, tako kot je že v navadi, temelji na zadnji izvedbi Megana, podobnih je tudi nekaj oblikovnih elementov, bistveno pa se ne bo razlikovala niti ponudba pogonskih agregatov. Ob začetku prodajne poti novega Scenica bodo na voljo trije bencinski motorji z razponom moči od 81 do 103 kW (110 do 140 KM), dizelski agregati pa pa bodo šteli šest predstavnikov in bodo pokrivali moči od 63 do 118 kW (86 do 160 KM). <p/> Obe izvedbi sta po novem tudi nekaj večjih mer, nudita več prostora potnikom in večjo prostornino prtljažnika.